b'\n_START_ARTICLE_\nT\xc3\xaernova, Dondu\xc8\x99eni\n_START_SECTION_\nIstorie\n_START_PARAGRAPH_\nPe teritoriul satului au fost descoperite urme a dou\xc4\x83 a\xc8\x99ez\xc4\x83ri. Prima a\xc8\x99ezare a fost fondat\xc4\x83 dup\xc4\x83 anul 1400 \xc3\xae.e.n. Pe vatra acestuia au fost identificate obiecte casnice din epoca bronzului (sec. XV-XIII \xc3\xae.e.n.). \xc3\x8en perioada roman\xc4\x83, sec. II-IV e.n., a existat o localitate, distrus\xc4\x83 de huni \xc3\xaen 376. Pe locul vetrei fiind descoperite urme de case arse, gr\xc4\x83mezi de lut ars etc. Popoarele nomade au l\xc4\x83sat 6 movile funerare._NEWLINE_Prima men\xc8\x9biune documentar\xc4\x83 a satului apare \xc3\xaen 1464._NEWLINE_La recens\xc4\x83m\xc3\xa2ntul din 1772-1773, realizat de administra\xc8\x9bia militar\xc4\x83 rus\xc4\x83, T\xc3\xa2rnova 32 de gospod\xc4\x83rii. La 1870 Plasa T\xc3\xaernova er alc\xc4\x83tuit\xc4\x83 din 14 sate cu o popula\xc8\x9bie de 6167 b\xc4\x83rba\xc8\x9bi \xc8\x99i 5755 femei, cu 10 sate \xc3\xaenst\xc4\x83rite, 2 bogate, 2 s\xc4\x83race. Case \xe2\x80\x94 2307. \xc3\x8en 1899 Adunarea de zemstv\xc4\x83 organizeaz\xc4\x83 \xc3\xaen cadrul sistemului medico-sanitar o Camer\xc4\x83 de gard\xc4\x83 cu 5 paturi la T\xc3\xa2rnova._NEWLINE_La \xc3\xaenceputul secolului XX popula\xc8\x9bia satului constituia 2297 locuitori, \xc8\x9b\xc4\x83rani rom\xc3\xa2ni. \xc3\x8en T\xc3\xaernova erau 248 case, \xc8\x99coal\xc4\x83 cu o clas\xc4\x83 a Zemstvei, o biseric\xc4\x83; sediul medicului de circumscrip\xc8\x9bie (care cuprindea 37 localit\xc4\x83\xc8\x9bi \xc8\x99i o colonie evreiasc\xc4\x83, cu o popula\xc8\x9bie total\xc4\x83 de 31746 de persoane). \xc3\x8en 1902, medic de zemstv\xc4\x83 la T\xc3\xa2rnova (sectorul 4 din \xc8\x9binutul Soroca) era Vladimir Nikodimovici Simankevici, \xc3\xaen serviciu de la l octombrie 1893, \xc8\x99i deservea cuprindea plasele Otaci, Arione\xc8\x99ti, T\xc3\xaernova \xc8\x99i Clim\xc4\x83u\xc8\x9bi. S\xc4\x83tenii de\xc8\x9bineau 320 vite mari, 400 oi, 576 porci._NEWLINE_La expozi\xc8\x9bia agricol din Soroca din 1910 Cresc\xc4\x83toria de cai \xe2\x80\x9eT\xc3\xaernova\xe2\x80\x9d a lui T.B. Antonevici a prezentat o colec\xc8\x9bie de cai anglo-arabi._NEWLINE_Recens\xc4\x83m\xc3\xa2ntul din 1930 \xc3\xaenregistreaz\xc4\x83 3366 de locuitori, printre care: 2797 rom\xc3\xa2ni, 1 maghiar, 1 german, 244 ru\xc8\x99i, 77 ucraineni, 1 ceh, 19 poloni, 200 evrei, 3 greci, 8 armeni \xc8\x99i 1 turc ._NEWLINE_\xc3\x8en perioada sovietic\xc4\x83 \xc3\xaen sat se afla sediul colhozului \xe2\x80\x9eMoldova sovietic\xc4\x83\xe2\x80\x9d. \xc3\x8en 1975 produc\xc8\x9bia global\xc4\x83 a constituit 2,5 mln. ruble, produc\xc8\x9bia realizat\xc4\x83 fiind 2,3 mln ruble. Venitul net a constituit 527 mii ruble. Gospod\xc4\x83ria dispunea de 72 de tractoare, 28 combine, 25 autocamioane. Sectorul de prelucrare era reprezentat de fabric\xc4\x83 de vinuri, filiala asocia\xc8\x9biei \xe2\x80\x9eMoldselhoztehnica\xe2\x80\x9d, filiala asocia\xc8\x9biei \xe2\x80\x9eMoldplodovo\xc8\x99iprom\xe2\x80\x9d, combinatul avicol, punct de colectare a cerealelor. \xc3\x8en anii 70, sec. XX, la T\xc3\xaernova func\xc8\x9bionau \xc8\x99coala profesional\xc4\x83 tehnic\xc4\x83, 2 \xc8\x99coli medii, cas\xc4\x83 de cultur\xc4\x83 cu instala\xc8\x9bie de cinematograf cu ecran lat, 2 biblioteci, cas\xc4\x83 a pionierilor, orchestr\xc4\x83 de muzic\xc4\x83 popular\xc4\x83, oficiu po\xc8\x99tal, central\xc4\x83 telefonic\xc4\x83. \xc3\x8en domeniul s\xc4\x83n\xc4\x83t\xc4\x83\xc8\x9bii activau sanatoriu pentru copii, spital, punct medical, farmacie \xc8\x99i maternitate._NEWLINE_La recens\xc4\x83m\xc3\xa2ntul din 1989 popula\xc8\x9bia satului \xc3\xaentrunea 5173 oameni: inclusiv 3970 moldoveni, 765 ucraineni, 348 ru\xc8\x99i, 2 g\xc4\x83g\xc4\x83uzi \xc8\x99i 3 bulgari, 85 de persoane erau de alt\xc4\x83 etnie .\n_START_SECTION_\nAdministra\xc8\x9bie\n_START_PARAGRAPH_\nPrimarul satului este Cebotari Valentin (PCRM) care a c\xc3\xa2\xc8\x99tigat alegerile locale din 2011 acumul\xc3\xa2nd 86,62% din num\xc4\x83rul de 1884 de aleg\xc4\x83tori care au participat la votare. Ceilal\xc8\x9bi doi concuren\xc8\x9bi - Iancovschi Lilia (PDM) \xc8\x99i Carabe\xc8\x9b Mihail (PLDM) - au ob\xc8\x9binut 8,41% \xc8\x99i, respectiv, 4,96% din sufragii. Rata de participare la alegeri a fost de 64,48% din num\xc4\x83rul total de 2880 persoane \xc3\xaenscrise \xc3\xaen listele de vot._NEWLINE_Consiliul local este alc\xc4\x83tuit din 12 deputa\xc8\x9bi comuni\xc8\x99ti (PCRM) \xc8\x99i un deputat democrat (PDM).\n_START_SECTION_\nEduca\xc8\x9bie\n_START_PARAGRAPH_\nGr\xc4\x83dini\xc8\x9ba Licurici, Albinu\xc8\x9ba._NEWLINE_\xc3\x8en 2003 \xc8\x98coala profesional\xc4\x83 polivalent\xc4\x83 a fost reorganizat\xc4\x83 \xc3\xaen \xc8\x98coal\xc4\x83 profesional\xc4\x83 . \xc3\x8en aceast\xc4\x83 institu\xc8\x9bia se efectua studii la urm\xc4\x83toarele meserii: tractorist-ma\xc8\x99inist \xc3\xaen produc\xc8\x9bia agricol\xc4\x83, electrogazosudor-montator, cus\xc4\x83tor, l\xc4\x83c\xc4\x83tu\xc8\x99 la repararea automobilelor, tractorist, buc\xc4\x83tar, frizer . \xc3\x8en 2010 \xc8\x98coala profesional\xc4\x83 din T\xc3\xa2rnova a fost desfiin\xc8\x9bat\xc4\x83 .\n_START_SECTION_\nIdilit\xc4\x83\xc8\x9bi\n_START_PARAGRAPH_\n\xc3\x8en comun\xc4\x83 exist\xc4\x83 serviciu de salubrizare .'